
Výzva na predloženie ponuky 
(ďalej len „Výzva“)

zákazka v rámci DNS Stavebné, remeselné stavebné , vodoinštalačné, kanalizačné, kúrenárske, elektroinštalačné a elektromontážne práce
https://josephine.proebiz.com/sk/tender/36815/summary
	

1.  Identifikácia verejného obstarávateľa /obstarávateľa 
Názov: 		MARIANUM – Pohrebníctvo mesta Bratislavy 
Sídlo:		Šafárikovo námestie 3, 811 02 Bratislava
IČO: 		17330190		
Kontaktná osoba: Ing. Milan Hamala	
E-mail: 		milan.hamala@marianum.sk
                               ( vo@marianum.sk )
Telefón:	            +421 2 50 700 118		

2.  Všeobecná špecifikácia predmetu zákazky

Názov zákazky:  Obnova a sfunkčnenie fontány NKP, Krematórium

Odkaz na zákazku: 
        https://josephine.proebiz.com/sk/tender/82580/summary

        CPV: 
Hlavný slovník:	
45454000-4 - Obnovovacie práce

Dodatočný kód CPV:
45453100-8 - Renovačné práce
45454100-5 – Reštaurovanie
65100000-4 - Rozvod vody a súvisiace služby
50800000-3 - Rôzne opravárske a údržbárske služby
90512000-9 - Služby na prepravu odpadu
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)

Druh:		           Práca, tovar, služba
Elektronická aukcia:        Nie


Opis predmetu zákazky  
Predmetom zákazky je komplexná obnova a reštaurovanie umeleckého diela a technologického vybavenia Fontány Poézia v areáli významnej Národnej kultúrnej pamiatky (NKP, č. ÚZPF 11436/1-9) Krematórium v Bratislave. Fontána predstavuje pamiatkový objekt s číslom ÚZPF 11436/8. 
Tento zámer si vzhľadom na pamiatkovú hodnotu objektu vyžaduje vysoko odborný prístup, ktorý spája tradičné reštaurátorské postupy s modernými technologickými štandardmi. Hlavným cieľom je prinavrátiť dielu jeho pôvodný vizuálny charakter, estetickú hodnotu a zabezpečiť jeho dlhodobú technickú i prevádzkovú udržateľnosť.

1. Reštaurátorské práce
Reštaurátorská časť je zameraná na pamiatkovú obnovu umelokamenného bloku fontány so sochárskym reliéfom, ktorá kladie dôraz na zachovanie pôvodného autentického materiálového a výtvarného prejavu. Proces zahŕňa spracovanie návrhu na reštaurovanie, ako aj manipuláciu spojenú s bezpečnou demontážou a následnou spätnou montážou diela za použitia ťažkej mechanizácie. Odborný zásah ďalej zahŕňa šetrné mechanické a chemické čistenie povrchov, jemné prebrúsenie, precízne dotmelenie chýbajúcich častí a vyplnenie prasklín špeciálnymi reštaurátorskými tmelmi. Neoddeliteľnou súčasťou je konzervácia povrchu na ochranu pred poveternostnými vplyvmi, vŕtanie otvoru na odtok vody a vypracovanie záverečnej reštaurátorskej správy obnovy.

2. Stavebná časť
Stavebné úpravy v dotknutých priestoroch NKP Krematórium Bratislava sú navrhnuté s maximálnou ohľaduplnosťou k existujúcim konštrukciám. Zahŕňajú vytvorenie nevyhnutných technologických prestupov cez stropnú dosku a následné odborné stavebné vyspravenie a uzavretie dotknutých konštrukcií tak, aby bol zachovaný pôvodný vizuálny a stavebnotechnický stav objektu.

3. Elektroinštalácie
Elektroinštalačná časť zabezpečuje bezpečné a spoľahlivé napájanie a riadenie prevádzky fontány. Predmetom dodávky je kompletný elektrický rozvádzač vybavený modernými ochrannými prvkami vrátane časového riadenia a istenia jednotlivých okruhov, ako aj montáž potrebných silových a pracovných zásuviek. Celá inštalácia je realizovaná v súlade s platnými normami pre bezpečnosť technických zariadení v exteriéri a interiéri.

4. Technologická časť
Technologické vybavenie tvorí srdce celého systému zabezpečujúceho cirkuláciu, filtráciu a hospodárenie s vodou vo fontáne. Súčasťou je dodávka a inštalácia výkonného čerpadla s predfiltrom, kompletných potrubných rozvodov, vyrovnávacej nádrže s dnovým výpustom, stabilných podpier a nerezového sita. Technológia ďalej zahŕňa systém automatického dopúšťania vody s riadiacim ventilom, prepojovacie prvky a kompletnú odbornú montáž celého technologického celku pre bezproblémovú a dlhodobú prevádzku.

Rozsah zákazky: Komplet dodanie vrátane dopravy a realizácie
Dodanie: do 5.12.2026 

3.  Predpokladaná hodnota zákazky
43.000 € bez DPH    (vrátane všetkých súvisiacich nákladov a dopravy do Bratislavy)

4.  Rozdelenie zákazky na časti- nie

5.  Miesto a čas plnenia predmetu zákazky: 
 Miesto: Hodonínska 44, Bratislava - Krematórium

6.  Obhliadka:
Obhliadka priestorov  je možná v termíne 15.10.2026 v pracovnej dobe ( 08.00- 14.00 hod.) Obhliadka sa uskutoční po telefonickom dohovore.

      Kontaktná osoba pre obhliadku: Ing. Jozef Tóth, Ing. Zuzana Fabíková
      Tel. č., mail: 	+421 911 362 162 jozef.toth@marianum.sk
+421 903 732 032, zuzana.fabikova@marianum.sk  
        
7.  Typ zmluvného vzťahu: Rámcová objednávka s VOP a OPP

8.  Hlavné podmienky financovania :
Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

9.  Podmienky účasti uchádzačov:
Splnenie podmienok účasti  sa nevyžaduje, bolo preukazované pri zriaďovaní DNS.

10.  Komunikácia a vysvetľovania:
Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. 

11.  Predkladanie ponúk:
Lehota:	23.10.2026 - do 10:00 hod.
Spôsob:	prostredníctvom systému JOSEPHINE na adrese:
                       https://josephine.proebiz.com/sk/tender/82580/summary

Ponuka  sa považuje za doručenú až momentom jej doručenia (nie odoslania) verejnému obstarávateľovi v systéme Josephine. 
Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. To znamená, že do DNS je možné zasielať žiadosť o zaradenie v priebehu celého jeho trvania, avšak  výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení. 

12.  Obsah ponuky :
Ponuka musí obsahovať riadne vyplnené a podpísané:
a) Návrh na plnenie kritéria (podľa prílohy č. 1)
b) Vyplnený dokument ( Príloha č, 3.1. Osobitné podmienky plnenia)
Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

13.  Kritériá na vyhodnotenie ponúk:
Kritériom na vyhodnotenie ponúk je najnižšia celková cena v EUR bez DPH.
Celková  cena za predmet zákazky musí obsahovať  všetky náklady súvisiace s predmetom zákazky.  
V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

14.  Ďalšie informácie:
a) Verejný obstarávateľ označí za úspešného uchádzača s najlepším návrhom na plnenie kritérií.
b) Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
c) Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

Prílohy:
Príloha č. 1 – 	Návrh na plnenie kritérií
Príloha č. 2 – 	Fotodokumentácia
Príloha č. 3.-           Objednávka s VOP a OPP
Príloha č. 3.1-         Osobitné podmienky plnenia
Príloha č. 3.2-         Všeobecné  obchodné podmieny

